钦定古今图书集成/明伦汇编/氏族典/第472卷 > 蔡戡
## 钦定古今图书集成/明伦汇编/氏族典/第472卷 > 蔡戡

按《万姓统谱》：“戡字定夫，忠惠公襄四世孙。居道陵，调
溧阳尉，督捕应格，置弗言。登乾道丙戌甲科，持节五
羊，所部十四郡岁以敷银为病，戡代输，民甚便之。升
漕易湖南宪。时李昂霄有异谋，传闻汹汹，戡乘其未
定，单车驰喻，其党相顾愕然首服。宁宗朝为京兆尹，
岁涝籴艰，戡亟请赈，民赖以济。𠈁胄当国，乃请老。”